पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। स्कूली छात्र-छात्राओं में वैज्ञानिक चेतना विकसित करने के उद्देश्य से दिए जाने वाले इंस्पायर अवार्ड में इस बार पिछले विजेता विद्यार्थी एंट्री नहीं कर सकेंगे। वहीं, दो या दो से अधिक अवार्ड जीत चुके स्कूलों की एंट्री भी नहीं हो सकेगी।
लोक शिक्षण संचालनालय ने इंस्पायर अवार्ड योजना के लिए सभी जिलों से की जाने वाली एंट्री के लिए दिशा-निर्देश जारी कर दिए हैं। इसके तहत वर्ष 2013-14 के लिए यह एंट्री शुरू की जा रही हैं। कक्षा 6 से लेकर 10 तक के छात्र-छात्राओं की एंट्री इस योजना के तहत एजुकेशन पोर्टल पर जिला शिक्षा अधिकारियों (डीईओ) के माध्यम से होती है। एजुकेशन पोर्टल आफ एमपी पर इस योजना के संबंध में विस्तृत जानकारी लोड कर दी गई है।
यह शामिल होंगे: इस योजना के तहत सभी सरकारी मिडिल, हाईस्कूल, हायर सेकंडरी, अनुदान प्राप्त व गैर अनुदान प्राप्त प्राइवेट स्कूल के अलावा सेंट्रल स्कूल, नवोदय विद्यालय, सैनिक स्कूल के छात्र-छात्राएं इसमें शामिल हो सकते हैं।
सर्वाधिक नंबर जरूरी: कक्षा छह से लेकर 10 तक पिछली कक्षाओं में सर्वाधिक नंबर लाने वाले छात्र-छात्राओं की एंट्री ही इस योजना के तहत की जा सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn